open-index/open-wikipedia-markdown huggingface dataset:
תומאס ובסטר

**תומאס ובסטר** (באנגלית: **Thomas Webster**; 10 במרץ 1800 – 23 בספטמבר 1886) היה צייר אנגלי של ז'אנר ציורי ילדים וחיי יום יום בכפר, שרבים מהם הפכו לפופולריים באמצעות הדפסים. הוא חי שנים רבות במושבת האומנים בקרנברוק שבקנט.

## ביוגרפיה
ובסטר נולד בפימליקו, לונדון. אביו עבד בצוות האחזקה של ארמון המלוכה של ג'ורג' השלישי. הבן, שהוכיח כישרון למוזיקה, הפך לנער מקהלה, תחילה בקפלה של ג'ורג' הקדוש בטירת וינדזור, ואחר כך בקפלה המלכותית בארמון סנט ג'יימס בלונדון. הוא עזב את המוזיקה לטובת הציור. כסטודנט באקדמיה המלכותית לציור, הוא הציג בשנת 1824, דיוקן של "מר רובינסון ומשפחה". ובשנה שלאחר מכן זכה בפרס ראשון בבית הספר לציור.
ממוזער|312x312 פיקסלים|הציור - ״מקהלת הכפר״, 1847
בשנת 1825, הציג ובסטר ״מורדים יורים באסיר״, בגלריית רחוב סאפוק - הראשון בסדרה של תמונות חיי בית הספר, ז'אנר שעבורו הוא נודע. בשנת 1828, את ציורו ״ניסוי אבק שרפה״ הוא הציג באקדמיה המלכותית, ובשנת 1829 את ״האסיר״. ואחריהם הציג תמונות רבות של חיי הכפר בשתי הגלריות. בשנת 1840 נבחר ובסטר כחבר באקדמיה המלכותית (ARA). הוא המשיך להציג לעיתים קרובות שם עד 1876, כאשר הוא היה כבר פרש מן האקדמיה. הוא הציג דיוקן עצמי בשנת 1878.

בשנת 1856 צולם ובסטר במכון הצילום הלונדוני של רוברט האוולט, כחלק מסדרת דיוקנאות של אמנים. התמונה הוצגה בתערוכת קבוצתית במנצ'סטר בשנת 1857.

מ-1835 עד 1856 ובסטר גר בבית קניון, קנסינגטון, אבל את שלושים השנים האחרונות של חייו בילה במושבת האמנים, קרנברוק שבקנט, שם הוא מת ב-23 בספטמבר 1886.

## עבודותיו
ובסטר נודע בציורי הז'אנר שלו. לעיתים קרובות צייר ילדים כנושא מרכזי. ציוריו מתארים אירועים מחיי היומיום בצורה מתוחכמת והומוריסטית. רבים מהם הפכו לפופולריים מאוד, במיוחד ״Pinch of Snuff" שלו (1840) שבעבורו הוא קיבל את החברות באקדמיה המלכותית.
ממוזער|330x330 פיקסלים|הציור - ״משחק כדורגל״, 1839
בטווח המצומצם של נושאים שהוא ריכז את עצמו, היה ובסטר חסר תחרות. חלק מהתמונות שלו - כמו ״זכרו את המערה״, ואולי את ״התנופה״ - ייחסו בטעות לצייר אחר.[1] ״החיוך״ (1841), ״הזעף״ ו״הילד עם ידידים רבים״, נמנים עם הציורים הרבים שהתפרסמו בעזרת תחריטים.

הוא גם תרם ציורים לכרכים של ספרות יפה שהוצאו לאור על ידי מועדון ספרות בלונדון. כמו ״שירי שייקספיר״ (1843). ההוצאה לאור הזאת פעלה עד 1878.

ובסטר היה בעל השפעה על עבודתם של אמני קרנברוק אחרים, ג'ורג 'ברנרד או'ניל ופרדריק דניאל הרדי.

## קישורים חיצוניים

* 

## הערות שוליים

קטגוריה:ציירים בריטים
קטגוריה:ציור ריאליסטי
קטגוריה:גלריות לאמנות
קטגוריה:בריטים שנולדו ב-1800
קטגוריה:בריטים שנפטרו ב-1886
אליס טומלר

**אליס טומלר** (בגרמנית: **Alice Tumler**; נולדה ב-11 בנובמבר 1978) היא מנחת טלוויזיה אוסטרית.

## ביוגרפיה
טומלר נולדה באינסברוק, אוסטריה, לאב אוסטרי ממוצא סלובני ואיטלקי ולאם ילידת צרפת שמוצאה מהאי מרטיניק.

בגיל תשע עשרה עברה לגור בלונדון שם למדה סוציולוגיה, עיתונאות ולימודי מדיה, אחרי כן עברה לפריז שם השתתפה במספר קורסי תיאטרון בבית הספר הפרטי לדרמה "Cours Florent".

היא החלה את הקריירה הטלוויזיונית שלה כמגישה ב-2004, כשהחלה להנחות בערוץ המוזיקה הצרפתי "Trace Urban". לאחר מכן עבדה בערוץ ארטה ובערוץ France 3.

בשנת 2009 לקחה חלק בקריינות הסרט התיעוד "'La bohème' im Hochhaus".

בשנת 2013 החלה להנחות את תוכנית הכישרונות "Die große Chance" לצד אנדי קנול ברשות השידור האוסטרית הציבורית "ORF".

היא נבחרה להיות אחת משלוש מנחות אירוויזיון 2015 בווינה, היא הנחתה את האירוע בצרפתית.

בשנת 2011 נולדה בתה, היא דוברת גרמנית, אנגלית, צרפתית ואיטלקית באופן שוטף.

## קישורים חיצוניים

* 

## הערות שוליים

קטגוריה:מנחות טלוויזיה אוסטריות
קטגוריה:מנחי האירוויזיון באוסטריה
קטגוריה:אוסטרים ממוצא סלובני
קטגוריה:אוסטריות שנולדו ב-1978
קולוניית קרנברוק

ממוזער|״התלמיד שנענש״, ציור של ג'ורג אוניל מקולוניית קרנברוק
ממוזער|257x257 פיקסלים|הציור - ״בחולי ובבריאות״ של תומאס ובסטר, מקרנברוק
**קולוניית קרנברוק** (באנגלית: **Cranbrook Colony**) הייתה קבוצה של אמנים שהתיישבו בכפר קרנברוק, אזור קנט מ-1853 ואילך בהשראתם של הציירים ההולנדים והפלמים של המאה ה-17. הם נטו לצייר סצנות של חיי היומיום שהם ראו סביבם באזור הכפרי של קנט שבו הם חיו, בדרך כלל סצנות של החיים בבית - בישול, שטיפה, ילדים משחקים ופעילויות משפחתיות אחרות.

הקבוצה החלה עם הצייר פרדריק הארדי שאהב את הנוף סביב הכפר והתיישב שם בשנת 1853. הצטרף אליו כעבור ארבע שנים המורה שלו, תומאס ובסטר, והסטודיו שלהם היה בית ישן ברחוב הראשי, שבו התגורר הרדי בקומת הקרקע.

הקבוצה התפתחה בצורה רופפת ולא רשמית. אמנים אחרים שהצטרפו במהרה להרדי ולוובסטר היו אחיו של פרדריק הרדי, ג'ורג' הרדי, ג'ון קלקוט הורסלי וג'ורג' ברנרד אוניל (שהתחתן עם בת דודתו של הורסלי אמה קלקוט), וגם ג'ורג' הנרי בוגון ואוגוסטוס מאלרידי היו מבקרים שם לעיתים תכופות. האמנים ובני משפחותיהם יצרו קשרים חזקים והיו פעילים בקהילה המקומית של הכפר, ומילאו תפקיד פילנתרופי בקרנברוק.

יצירותיהם היו בעיקרן רומנטיות של הנופים הכפריים ותמונות סנטימנטליות של פשטות, שהיה להם ביקוש גדול על ידי התעשיינים באזור המידלנדס.

"סגנון קרנברוק היה פופולרי מאוד, והיו לו חיקויים רבים", כולל ויליאם הנרי נייט; האמנים שלו המשיכו מסורת של "תמונות קטנות ישנות עד סוף המאה".

## הערות שוליים

קטגוריה:ציירים בריטים
קטגוריה:ציירים
הטבת חלום

**הטבת חלום** הוא טקס הנזכר בתלמוד הבבלי, שיש לערוך לאחר שאדם חלם חלום שמצער אותו. מטרת ההטבה היא למנוע את התקיימות החלום והשפעתו. עיקרו של הטקס הוא בקשה משלושה אנשים שיאמרו שהחלום הוא חלום טוב.

מלבד טקס זה נזכרות בתלמוד דרכים נוספות לאדם שחלם חלום רע, כגון תפילת הטבת חלום, שאותה יש לומר בשעה שהכהנים אומרים ברכת כהנים, וכן 'תענית חלום' – שעל פי התלמוד .

## מקור המנהג
מקור מנהג זה של הטבת חלום נזכר בתלמוד במסכת ברכות:

## סדר ההטבה
כאמור מטרת הטבת חלום, היא לאדם שראה חלום רע, ורוצה להפוך את תוכן ומהות החלום לדבר טוב. לצורך כך צריך לבקש משלושה אנשים דורשי טובתו שיגידו שמדובר בחלום טוב. זאת על מנת שאכן יתכוונו לכך שיתהפך עליו החלום לטובה.

החולם אומר לפניהם שלוש פעמים שראה חלום טוב (="חלמא טבא חזאי"), והם אומרים ומאשרים שלוש פעמים שאכן החלום שראה הוא טוב ואלוהים יהפכו לטוב (=טבא הוא, וטבא ליהוי), ומוספים לאחר מכן שאלוהים יהפכו לטובה שבע פעמים, ויגזרו על החלום מהשמים שיהיה טוב, ויהיה טוב (=רחמנא לשוייה לטב שבע זימנין לגזרו עלך מן שמיא דלהוי טבא ויהוי טבא). יש שכתבו שאומרים דבר זה שבע פעמים. ויש שכתבו שהמילים 'רחמנא לשוייה לטב שבע זימנין' הם חלק מהאמירה שאומרים לו, ויאמרו כן שלוש פעמים בלבד.

יש שנהגו לומר שלושה פסוקים שיש בהם עניין הפיכה, שלושה פסוקים שיש בהם עניין פדיון ושלושה פסוקים נוספים שיש בהם ענייני שלום.

לסיום יאמרו לו: לֵךְ אֱכוֹל לַחְמֶךָ בְּשִׂמְחָה וּשְׁתֵה בְלֵב טוֹב יֵינֶךָ כִּי כְבָר רָצָה הָאֱלֹהִים אֶת מַעֲשֶׂיךָ: וּתְשׁוּבָה וּתְפִלָּה וּצְדָקָה מַעֲבִירִין אֶת רוֹעַ הַגְּזֵרָה, וְשָׁלוֹם עָלֵינוּ וְעַל כָּל יִשְׂרָאֵל אָמֵן: סִימָן טוֹב וּמַזָל טוֹב יִהְיֶה לָנוּ וּלְכָל יִשְׂרָאֵל אָמֵן:

## מדיני ההטבה
* מותר לערוך הטבת חלום אפילו בשבת, ויש חולקים.
* במשנה ברורה כתב שיש לעשות את ההטבה מיד בבוקר מדין 'זריזין מקדימין למצוות'.
* מותר להטיב את החלום אף בפני שלושה מקרוביו כגון בנו ואחיו.
* גם אדם שמתענה תענית חלום, יעשה הטבת חלום.

## תפילה להטבת חלום

כאמור מלבד הטבה זו, נזכרת בתלמוד אפשרות נוספת להטבת חלום במקרה שהחולם אינו יודע כלל איזה חלום חלם, רע או טוב:

"האי מאן דחזא חלמא ולא ידע מאי חזא, ליקום קמי כהני בעידנא דפרסי ידייהו ולימא הכי (=מי שראה חלום ואינו יודע מה ראה, יעמוד לפני הכהנים בשעה שפורסים את ידיהם ויאמר כך):  ומסיים בהדי כהני, דעני צבורא אמן (= ומסיים יחד עם הכהנים, שעונה הציבור אמן.)"

## קישורים חיצוניים
* 

*הטבת חלום באתר עולמות
*סדר הטבת חלום באתר הידברות
*הלכות הטבת חלום על פי הילקוט יוסף, באתר הידברות

## הערות שוליים

קטגוריה:חלומות ביהדות
קטגוריה:מאגיה ביהדות
הצלב הגדול של צלב הברזל

**הצלב הגדול של צלב הברזל** (בגרמנית: **Großkreuz des Eisernen Kreuzes**) היה עיטור שנועד לגנרלים המנצחים של הצבא הפרוסי ובעלי בריתו. זה היה העיטור הגבוה ביותר (שהוענק בדרך כלל) בדרגות של צלב הברזל. יחד עם צלב הברזל מדרגה ראשונה ושנייה, הצלב הגדול הוקם ב-10 במרץ 1813, במהלך המלחמות הנפוליאוניות. הוא חודש בשנת 1870 במהלך מלחמת צרפת–פרוסיה, ושוב בשנת 1914 במהלך מלחמת העולם הראשונה. ב-1939, כאשר חידש אדולף היטלר את "צלב הברזל" כעיטור גרמני (ולא פרוסי בלבד), הוא גם חידש את הצלב הגדול.

הצלב הגדול של צלב הברזל היה כפול מגודלו של "צלב הברזל", ונענד על ידי סרט שהשתלשל סביב הצוואר. צלב האבירים של צלב הברזל המאוחר יותר, שנוסד ב-1939, נענד גם הוא מן הצוואר, אך הוא היה קטן יותר מהצלב הגדול אם כי גדול יותר מ"צלב הברזל".

## הצלב הגדול 1813
שמאל|ממוזער|גבהרד לברכט פון בליכר עונד את הצלב הגדול של צלב הברזל
חמישה אנשים קיבלו את הצלב הגדול של צלב הברזל משנת 1813 על מעשים במהלך מלחמות נפוליאון:
* גבהרד לברכט פון בליכר, מפקד הכוחות הפרוסיים בקרב ווטרלו, שהועלה אחר כך לכוכב הצלב הגדול של צלב הברזל
* פרידריך וילהלם פון בילוב
* קרל יוהאן, נסיך הכתר של שוודיה (ז'אן-בפטיסט ברנדוט) - קודם לכן היה מרשל תחת נפוליאון, ולאחר שנעשה יורש העצר של שוודיה, הוא הצטרף לקואליציה השישית נגד נפוליאון.
* בוגיסלב פרידריך עמנואל פון טוינצין
* לודוויג יורק פון וארטנבורג

## הצלב הגדול 1870
ממוזער|הצלב הגדול של צלב הברזל 1870
שמאל|ממוזער|פרידריך וילהלם, נסיך הכתר של פרוסיה (לימים כיהן כקיסר פרידריך השלישי) עונד את הצלב הגדול של צלב הברזל בשנת 1870
צלב הברזל חודש ב-19 ביולי 1870, במהלך מלחמת צרפת–פרוסיה. תשעה אנשים קיבלו את הצלב הגדול של צלב הברזל בשנת 1870 על שירות במהלך אותה מלחמה. שבעה צלבים גדולים הוענקו ב-22 במרץ 1871, ל:
* נסיך הכתר אלברט מסקסוניה
* אוגוסט קרל פון גייבן
* אדווין פון מנטויפל
* הלמוט פון מולטקה הזקן
* פרידריך קרל, נסיך פרוסיה
* פרידריך וילהלם, נסיך הכתר של פרוסיה (לימים הקיסר פרידריך השלישי)
* אוגוסט פון ורדר

וילהלם הראשון, קיסר גרמניה קיבל את הצלב הגדול ב-16 ביוני 1871, ופרידריך פרנץ השני, הדוכס הגדול של מקלנבורג-שוורין קיבל אותו ב-4 בדצמבר 1871. הקיסר היה המפקד העליון של הצבא הפרוסי, ומולטקה היה ראש המטה הכללי. האחרים היו מפקדים בכירים של הצבא הפרוסי (נסיך הכתר אלברט פיקד תחילה על הצבא הסקסוני כקורפוס תחת ארמייה פרוסית, אך מאוחר יותר פיקד על כוח פרוסי / סקסוני משולב).

## הצלב הגדול 1914
ממוזער|הצלב הגדול של צלב הברזל 1914
שמאל|ממוזער|מקבלי הצלב הגדול של צלב הברזל ב-1914
צלב הברזל חודש שוב ב-5 באוגוסט 1914, וחמישה אנשים קיבלו את הצלב הגדול של 1914 במהלך מלחמת העולם הראשונה:
* וילהלם השני, קיסר גרמניה
* פאול פון הינדנבורג, שהועלה מאוחר יותר לכוכב הצלב הגדול של צלב הברזל
* אריך לודנדורף
* לאופולד, נסיך בוואריה
* אוגוסט פון מקנזן

## הצלב הגדול 1939
ממוזער|הצלב הגדול של צלב הברזל 1939
אדולף היטלר החזיר את "צלב הברזל" כעיטור גרמני בספטמבר 1939, והצלב הגדול שוב היה הדרגה הגבוהה ביותר (מעל הדרגות השונות של צלב האבירים של צלב הברזל).

הרמן גרינג הפך למקבל היחיד של הצלב הגדול של צלב הברזל במלחמת העולם השנייה, כאשר הוענק לו העיטור ב-19 ביולי 1940.

העיטור הגדול עוד יותר, כוכב הצלב הגדול של צלב הברזל, הונהג מחדש גם הוא על ידי היטלר, אך מעולם לא הוענק במהלך המלחמה.

## קישורים חיצוניים

*
קטגוריה:פרוסיה: אותות ועיטורים צבאיים
Fame (שיר)

**Fame** (בעברית: **תהילה**) הוא סינגל שבוצע על ידי איירין קארה ויצא לאור בשנת 1980. השיר שימש כשיר הנושא של סדרת הטלוויזיה "תהילה" ושל סרט הנושא אותו שם וזכה בפרס אוסקר לשיר המקורי הטוב ביותר. השיר יצא כסינגל הראשון מתוך הפסקול, Fame.

עם יציאתו נכנס השיר אל המקום ה-1 במצעד הסינגלים הבריטי, וה-4 במצעד הבילבורד הוט 100.

## רקע
איירין קארה גילמה את התפקיד של קוקו הרננדז בסרט תהילה וביצעה את שיר הנושא של הסרט. מילות השיר נכתבו על ידי דין פיצ'פורד והלחן על ידי מייקל גור. בשנת 1981 השיר זכה בפרס האוסקר על הופעתו כשיר הנושא בסרט תהילה. השיר היה גם לשיר הנושא של הסדרה תהילה ששודרה בין השנים 1982 ל-1987.

השיר הגיע למקום הרביעי במצעד בילבורד הוט 100 ולמקום הראשון בבריטניה. בבריטניה נמכרו מן הסינגל מעל מיליון עותקים.

Fame הגיע למקום הראשון גם במצעדים באירלנד, ניו זילנד והולנד ולמקום השלישי בשוודיה ואוסטרליה.

## מיקומי שיא

## נתוני מכירות

## קישורים חיצוניים

* מילות השיר, באתר שירונט
* Fame by Irene Cara, באתר Songfacts

## הערות שוליים

קטגוריה:שירי 1980
קטגוריה:סינגלי בכורה מ-1980
קטגוריה:שירי איירין קארה
קטגוריה:שירים באנגלית
קטגוריה:שירים מסרטי קולנוע
קטגוריה:שירים על תהילה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי אוסקר: השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:סינגלים בהוצאת RCA רקורדס
אוגוסט פון ורדר

**קרל פרידריך וילהלם לאופולד אוגוסט פון ורדר** (בגרמנית: **Karl Friedrich Wilhelm Leopold August Graf von Werder**; 12 בספטמבר 1808 - 12 בספטמבר 1887) היה גנרל פרוסי.

## ביוגרפיה
ורדר נולד בשלוסברג ליד נורקטן בפרוסיה המזרחית. הוא התגייס לשורות המשמר הפרוסי בשנת 1825, ושנה לאחר מכן הועבר לחיל הרגלים, שבו שימש במשך שנים רבות כקצין זוטר. בשנת 1839 הוא מונה למדריך בחיל הצוערים, ומאוחר יותר הועסק בלשכה הטופוגרפית של המטה הכללי. בשנים 1842 ו-1843 הוא השתתף בפעולות הרוסיות בקווקז, ובשובו לגרמניה בשנת 1846, הוא הועלה לדרגת האופטמן. בשנת 1848 הוא התחתן. לאחר מכן הוא מילא תפקידי פיקוד ומטה שונים עד שנת 1863, אז התמנה לגנרל, וקיבל את הפיקוד על חטיבת המשמר.

במהלך מלחמת אוסטריה–פרוסיה בשנת 1866, ורדר הצטיין מאוד בקרבות גיטשין וקניגרץ בראש הדיוויזיה ה-3. הוא חזר הביתה בדרגת גנרל לויטננט, ואף עוטר בעיטור פור לה מריט. בשנת 1870, במהלך מלחמת צרפת–פרוסיה שירת ורדר בתחילה במפקדת הארמייה השלישית, ובפיקוד על כוחות וירטמברג ובאדן, ולאחר הקרב על וורת הוא הפנה את כוחותיו נגד שטרסבורג, שאותה הוא כבש אחרי מצור ארוך ומפורסם.

לאחר מכן הוא קודם לגנרל חיל הרגלים, ומונה למפקד הקורפוס ה-14 החדש, עמו ניצח ורדר את הצרפתים בדיז'ון ובנוטס, וכשצבא של שארל דניס בורבאקי התקדם כדי להקל על בלפור, פנה אליו ונלחם בפעולה הנואשת של קרב וילרסקסל, שאפשר לו לחפות על הגרמנים שצרו על בלפור. ב-15, ב-16 וב-17 בינואר 1871, הצליח ורדר עם כוחות נחותים מאוד להחזיק את עצמו בקרב ליזן נגד כל מאמציו של בורבאקי להגיע לבלפור, ניצחון שעורר התלהבות רבה בדרום גרמניה. בעקבות הלך הרוח הנלהב ששרר, הוקמה בפרייבורג אנדרטת הזיכרון, שהוקמה כדי לכבד את שירותיו ואת ניצחון העם הגרמני במלחמת צרפת–פרוסיה. לאחר המלחמה פיקד ורדר על כוחות באדן, שנקראו עכשיו הקורפוס ה-14, עד שפרש בשנת 1879. עם פרישתו הוא הועלה לתואר רוזן. הוא נפטר בשנת 1887 בגריסוב בפומרניה, ורגימנט הרגלים ה-30 (הרייני ה-4) נשא את שמו.

## קישורים חיצוניים

קטגוריה:גנרלים בצבא הפרוסי
קטגוריה:גרמנים במלחמת צרפת–פרוסיה
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:מעוטרי הצלב הגדול של צלב הברזל
קטגוריה:אבירי מסדר העיט השחור
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור גיאורגי הקדוש
קטגוריה:רוזנים גרמנים
קטגוריה:גרמנים שנולדו ב-1808
קטגוריה:גרמנים שנפטרו ב-1887
יוליה נצ'לובה

**יוליה ויקטורובנה נצ'לובה** (ברוסית: Юлия Викторовна Нача́лова; ינואר 1981 - 16 במרץ 2019) הייתה זמרת סובייטית ידועה ממוצא רוסי, שחקנית ומנחת טלוויזיה.

## חיים אישיים
בין 2001-2004 הייתה נשואה לזמר דמיטרי לנסקוי.

ב-2006 נישאה ליבגני אלדונין, לזוג נולדה בת באותה שנה.

בין 2011-2016 הייתה במערכת יחסים עם שחקן ההוקי המקצועי אלכסנדר פרולוב

ב-2019 אושפזה בשל עליה חדה ברמת הסוכר בדם ונפטרה מבצקת מוחית ואלח דם בבית חולים במוסקבה.

## קישורים חיצוניים

* 

* 

## הערות שוליים

קטגוריה:זמרות רוסיות
קטגוריה:שחקניות קולנוע וטלוויזיה רוסיות
קטגוריה:מנחות טלוויזיה רוסיות
קטגוריה:זמרות פופ רוסיות
קטגוריה:אישים הקבורים בבית העלמין טרויקורובסקויה
קטגוריה:רוסיות שנולדו ב-1981
קטגוריה:רוסים שנולדו ב-1981
קטגוריה:רוסיות שנפטרו ב-2019
טליה לוין

**טליה לוין** (נולדה ב-2 ביולי 1977) היא עיתונאית ישראלית.

## ביוגרפיה
לוין נולדה בתל אביב וגדלה בחולון. בוגרת תיכון אילון. עיתונאית ועורכת תוכן החל משנת 2000. את הקריירה החלה ככתבת בריאות ומשפחה במגזין "להיות הורים", ואחר כך עברה לסיקור תחום האוכל והיין במגזין "דרך האוכל" ו"פורטל היין הישראלי". לפני כן למדה משחק, וסיימה תואר ראשון באוניברסיטה הפתוחה במדעי הרוח והחברה.

בשנים 2006–2007 ליוותה את עליית האתר "בנות" מבית MSN ישראל, בו שימשה כעורכת תוכן במחלקת התרבות וככותבת טור אישי.

בסוף שנת 2012 עם הקמתו של עיתון "סופהשבוע", לימים מעריב השבוע, הצטרפה לנבחרת הכותבים של העיתון, בטור אישי המתפרסם בכל יום שישי ב"המוסף". החל מ-2019 היא משמשת גם ככתבת מגזין בעיתון ג'רוזלם פוסט.

בשנת 2017 שימשה כמנחה אורחת בתוכנית "אי זוגי" עם ניר קיפניס ברדיו תל אביב.

בשנת 2018 יצאה כמרצה אורחת בסמינר לעיתונות חברתית, במשלחת בינלאומית של עיתונאים לירדן, במסגרת USIP- yala new media and citizen journalists program של אורי סביר.

מרצה ומנהלת המחזור הראשון של בית הספר לתקשורת "I-tem".

ב-2021 יצא ספר הביכורים שלה, רומן רומנטי בשם "מבוכים", אותו הוציאה בהוצאה עצמית.

תושבת תל אביב.

## קישורים חיצוניים

* טליה לוין, באתר מעריב
* "טליה לוין וניר קיפניס", רדיו תל אביב
* בית ספר לתקשורת, האתר הרשמי I-TEM
* "פירורים" טליה לוין פרויקט הסיפור הקצר, "מעבורת"

קטגוריה:עיתונאיות ישראליות
קטגוריה:עיתונאים ישראלים
קטגוריה:תל אביב-יפו: אישים
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:מנהלות ישראליות
קטגוריה:מנהלים ישראלים
קטגוריה:סגל מעריב השבוע
קטגוריה:בעלות טור ישראליות
קטגוריה:בעלי טור ישראלים
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:ישראליות שנולדו ב-1977
קטגוריה:ישראלים שנולדו ב-1977
קנזו נקאמורה

**קנזו נקאמורה** (ביפנית: **中村兼三**; באנגלית: **Kenzo Nakamura**; נולד ב-18 באוקטובר 1973) הוא ג'ודוקא עבר יפני שהתחרה בקטגוריית המשקל עד 71 ק"ג, אלוף אולימפי מאטלנטה 1996.
## קריירה
בשנת 1995, נקאמורה זכה במדליית זהב באוניברסיאדה שנערכה בפוקואוקה, עיר הולדתו. באותה השנה הספיק גם לזכות במדליית זהב באליפות אסיה שנערכה בניו דלהי. בשנת 1996 הוא זכה לראשונה באליפות יפן (All Japan Judo Championships) לאחר שניצח בגמר את טקהיסה איווקאווה. עוד באותה השנה זכה בטורניר פריז היוקרתי כאשר ניצח בגמר את כריסטוף גגליאנו הצרפתי.

הוא נבחר לייצג את יפן באולימפיאדת אטלנטה 1996 וזכה במדליית הזהב בקטגוריית המשקל עד 71 ק"ג. בקרב הראשון הוא ניצח את תומאס שלייכר האוסטרי, בשמינית הגמר הוא ניצח את עבדל חאקים הרקט האלג'יראי וברבע הגמר ניצח את מרטין שמיט הגרמני. בחצי הגמר נקאמורה ניצח את קליוני בולדבטר המונגולי ובגמר גבר על קוואק דה-סונג הדרום-קוריאני בהחלטת שופטים לאחר שהקרב נגמר ללא הכרעה.

לאחר אטלנטה 1996, נקאמורה זכה במספר טורנירים נוספים. באליפות העולם בשנת 1997 שנערכה בפריז הוא זכה במדליית הזהב לאחר שניצח בגמר את כריסטוף גגליאנו הצרפתי בזכות איפון. בשנים 1998–2000 נקאמורה זכה שלוש פעמים ברציפות באליפות יפן. בשנים שלאחר מכן הצליח פחות כאשר כשל לעבור את הסיבוב השלישי באליפות העולם בשנת 1999 והודח בשלב רבע הגמר באולימפיאדת סידני 2000. באליפות העולם בשנת 2001 סיים במקום החמישי לאחר שהפסיד בשלב חצי הגמר ובקרב על מדליית הארד. בשנת 2002 נקאמורה זכה בפעם החמישית באליפות יפן ושנה לאחר מכן זכה בטורנירי טוקיו ופריז היוקרתיים. בשנת 2003 נקאמורה פרש מג'ודו תחרותי ולאחר מכן אימן בין היתר את נבחרות הנוער והבוגרים של יפן בג'ודו.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא יפנים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:אלופים אולימפיים יפנים: ג'ודו
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אטלנטה (1996)
קטגוריה:יפנים שנולדו ב-1973
שיכורים מאהבה

"**שיכורים מאהבה**" הוא סינגל שהוקלט על ידי הזמרת הישראלית עדן בן זקן. השיר יצא לאור ב-9 באוגוסט 2015, כסינגל השלישי מתוך האלבום מלכת השושנים, על ידי חברת התקליטים NMC יונייטד אנטרטיינמנט.

עם יציאתו נכנס השיר אל המקום ה-3 במצעד של מדיה פורסט, וה-14 במצעד של רדיו אמצע הדרך.

## רקע וכתיבה
השיר נכתב והולחן על ידי דולב רם ופן חזות והופק על ידי ינון יהל. השיר הוא שיר ים-תיכוני קצבי, אשר משלב בתוכו גם את סגנון הפופ. בשיר ישנו שימוש בשפה האנגלית. בנוסף לכך, בשונה משאר הסינגלים הקודמים מתוך האלבום, לסינגל זה לא יצא וידאו קליפ.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו. באודיו ניתן לראות את עטיפתו של הסינגל. בנוסף לכך, לשיר יצא רמיקס רשמי שהועלה לערוצה של בן זקן גם כן.

נכון לספטמבר 2019, מונה הצפיות של האודיו עומד על כ-9 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי ינון יהל
קטגוריה:שירים על אלכוהול
קטגוריה:שירים על מסיבות
קטגוריה:שירים על תל אביב-יפו
קטגוריה:סינגלים בהוצאת NMC יונייטד אנטרטיינמנט
Apple Card

**Apple Card** (בתרגום לעברית: **כרטיס אפל**) הוא כרטיס אשראי שפותח על ידי חברת אפל, המיועד בעיקר לשימוש עם Apple Pay באמצעות אייפון או Apple Watch. הכרטיס זמין אך ורק בארצות הברית החל מקיץ 2019. המוצר הוכרז באירוע השקה של החברה שנערך ב-25 במרץ 2019, אשר התמקד בשירותים חדשים המסופקים על ידי אפל.

## תכונות
Apple Card לא כולל עמלות בגין פיגורים, מקדמה במזומן, מט"ח או משיכת יתר. בכל עסקה המתבצעת באמצעות Apple Pay המשתמש מקבל החזר בגובה 2%, בכל רכישה המתבצעת מול אפל (קנייה באפל סטור, בחנות האפליקציות וכו') יוחזרו למשתמש 3%, ויוחזר אחוז אחד מהקנייה בכל שימוש בכרטיס הפיזי.

## קישורים חיצוניים

* 

* 
* 

קטגוריה:אפל
קטגוריה:כרטיסי אשראי
קטגוריה:תשלום בנייד
מילה של גבר

"**מילה של גבר**" הוא סינגל שהוקלט על ידי הזמרת הישראלית עדן בן זקן. השיר יצא לאור ב-6 בדצמבר 2018, כסינגל החמישי מתוך אלבומה הרביעי חיים שלי, בהוצאת חברת התקליטים NMC יונייטד אנטרטיינמנט.

בשונה משאר שירי האלבום, לא הצליח השיר להיכנס אל מצעד השירים של מדיה פורסט.

## רקע וכתיבה
השיר נכתב והולחן על ידי אופיר כהן והופק על ידי יעקב למאי. השיר הוא בלדה ים-תיכונית בו בן זקן שרה על כך שגבר הבטיח לה דבר מה, אך לבסוף פגע בה בצורה בלתי הפיכה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-6 בדצמבר 2018. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון לינואר 2022, מונה הצפיות של האודיו עומד על כ-6.5 מיליון צפיות.

## ביקורות
יוסי חרסונסקי סקר את השיר בחיוב והעניק לו ציון של ארבעה וחצי כוכבי זהב מתוך חמישה. דודי פטימר העניק לשיר ביקורת מעורבת, תוך שטען כי השיר דומה לשירה של הזמרת ניבין משנת 2003, "אתה לא ראוי" ואמר כי 

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהופקו על ידי יעקב למאי
קטגוריה:שירים על בגידה: זוגיות
קטגוריה:שירים על פרידה
קטגוריה:סינגלים בהוצאת NMC יונייטד אנטרטיינמנט
אולגה פבלובנה, הנסיכה הגדולה של רוסיה

**אולגה פבלובנה, הנסיכה הגדולה של רוסיה** (ברוסית: **Ольга Павловна**; 11 ביולי 1792 - 15 בינואר 1795), הייתה בתו של פאבל הראשון, קיסר רוסיה אשר מתה בילדותה.

## ביוגרפיה
אולגה נולדה ב-11 ביולי 1792 בסנט פטרבורג בירת האימפריה הרוסית, לפאבל הראשון, קיסר רוסיה ולסופיה דורותיאה, נסיכת וירטמברג, בתם של פרידריך השני אויגן, דוכס וירטמברג ופרדריקה דורותיאה מברנדנבורג-שוודט. לידתה לא התקבלה בשמחה רבה מצד סבתה מצד אביה, יקטרינה הגדולה, שאמרה כי "הרבה בנות, כולן נשואות לא יספרו לאף אחד".

בהיותה בת שנתיים וחצי החלה אולגה לסבול תכופות מרעב, ובשל כך אכלה מאוד הרבה, וב-15 בינואר 1795 היא מתה לאחר כמה שבועות של סבל וחום מתיש. אולגה נקברה במנזר אלכסנדר נבסקי, ולאחר מותה הקדיש לה המשורר גברייל דרז'אבין שיר על מותה.

## אילן יוחסין

## קישורים חיצוניים

* 

קטגוריה:שושלת רומנוב
קטגוריה:נסיכות רוסיות
קטגוריה:ילידות 1792
קטגוריה:נפטרות ב-1795
מי רצח את הבוס?

**מי רצח את הבוס?** (באנגלית: **Dead Boss**) הוא סיטקום בריטי ששודר בערוץ BBC Three בשנת 2012.

## כתיבה
הכותבות שרון הורגן והולי וולש נפגשו באמצעות הסטנדאפיסטית ג'ו קולפילד, שלה תוכנית ברדיו 4 של ה-BBC. וולש והורגן עבדו שתיהן בתוכנית, וולש ככותבת והורגן כשחקנית. הורגן העלתה רעיון לכתוב סיטקום על מישהו שתקוע בבית סוהר על פשע שלא ביצע. היא שאלה את וולש אם תרצה לעבוד איתה, והתהליך כולו מהרעיון עד השידור נמשך שנתיים וחצי.

## צוות השחקנים
* שרון הורגן – הלן סטיבנס
* ג'ניפר סונדרס – מנהלת בית הסוהר מרגרט
* בריוני האנה – כריסטין
* ג'פרי מקגיברן  – טוני
* טום גודמן-היל – טים
* ליזי רופר – טופ דוג
* אייסלינג ביאה – לורה סטיבנס
* אמנדה לורנס – מרי
* אדוארד הוג – הנרי
* ריקי צ'אמפ – פרנק
* אמה פירסון – גברת איליין ברידג'ס
* ברנבי קיי – ג'סטין
* סוזן קלמן – פאטי
* אשלי מקגוויר – חותך
* קלייר פרמפה – איבון
* גולדה רושובל – לני

## פרקים

## קישורים חיצוניים

* "מי רצח את הבוס?" באתר BBC Programmes
* "מי רצח את הבוס?" באתר British Comedy Guide

## הערות שוליים

קטגוריה:קומדיות מצבים בריטיות
קטגוריה:סדרות טלוויזיה בריטיות שעלו לשידור בשנות ה-2010
שרלוטה כריסטינה מבראונשווייג-וולפנביטל

**שרלוטה כריסטינה מבראונשווייג-וולפנביטל** (בגרמנית: **Charlotte Christine von Braunschweig-Wolfenbüttel**; 28 באוגוסט 1694 - 2 בנובמבר 1715), הייתה אשתו של אלכסיי פטרוביץ', הצארביץ' של רוסיה ואמו של פיוטר השני, קיסר רוסיה.

## ביוגרפיה
שרלוטה כריסטינה נולדה ב-28 באוגוסט 1694 בוולפנביטל, ללודוויג רודולף, דוכס בראונשווייג-וולפנביטל ולכריסטינה לואיזה, נסיכת אטינגן-אטינגן, בתם של אלברכט ארנסט הראשון, נסיך אטינגן-אטינגן וכריסטינה פרדריקה, דוכסית וירטמברג. בסוף 1709 שלח הצאר פיוטר הראשון מרוסיה את בנו אלכסיי לדרזדן כדי לסיים את חינוכו, שם הוא פגש לראשונה את שרלוטה כריסטינה. היא נראתה מתאימה מאוד בעיני פיוטר הראשון לבנו, משום שאחותה הבכורה אליזבת כריסטינה מבראונשווייג-וולפנביטל הייתה נשואה לקרל השישי, קיסר האימפריה הרומית הקדושה, ותמיכתה של אוסטריה במאבק הקרוב עם הטורקים הייתה חשובה בעיני דיפלומטים רוסים.

החתונה התקיימה בטורגאו ב-25 באוקטובר 1711. בהתאם לתנאי החוזה, שרלוטה עצמה הורשה להישאר פרוטסטנטית, אך ילדיה היו צריכים לעבור לנצרות אורתודוקסית. הנשואים לא היו מוצלחים מהתחלה. אלכסיי לא התייחס לאשתו באירועים רשמיים. חודש אחרי החתונה הוא החל בטיפול בהסדרת אספקה לכוחות הרוסים שהיו בפולין ובמשך כשנה חי נפרד ממנה. מנישואים אלו נולדו שני ילדים, אך שרלוטה נפטרה במהלך לידת הבן, ב-2 בנובמבר 1715.

50 שנים אחרי מותה הופיעו שמועות, לפיהן שרלוטה לא מתה, אלא ברחה ללואיזיאנה ונישאה לקצין צרפתי, עמו חזרה מאוחר יותר לאירופה, תוך שהיא נתמכת כלכלית על ידי אחייניתה הקיסרית מריה תרזה מאוסטריה.

## משפחתה
ב-25 באוקטובר 1711 התחתנה שרלוטה כריסטינה עם אלכסיי פטרוביץ', הצארביץ' של רוסיה, ממנו נולדו לה שני ילדים:
* נטליה אלכסייבנה, הנסיכה הגדולה של רוסיה (1714–1728)
* פיוטר השני, קיסר רוסיה (1715–1730)

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:בית ולף
קטגוריה:ילידות 1694
קטגוריה:נפטרים ב-1715
אין לי אותך

"**אין לי אותך**" הוא סינגל שהוקלט על ידי הזמרת הישראלית עדן בן זקן. השיר יצא לאור ב-15 בנובמבר 2016, כסינגל החמישי מתוך אלבומה השני תאמין לי, בהוצאת חברת התקליטים NMC יונייטד אנטרטיינמנט.

השיר הגיע למקום ה-17 במצעד של רדיו אמצע הדרך.

## רקע וכתיבה
השיר נכתב על ידי דולב רם, הולחן על ידי תמר יהלומי והופק על ידי דודו קומה. השיר הוא בלדה ים-תיכונית בו בן זקן שרה על מישהו שנעלם מחיה. דבר זה משפיע על החיים שלה, וגורם לה לחוות געגועים רבים ועזים כלפיו.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-4 בספטמבר 2016. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון לספטמבר 2019, מונה הצפיות של האודיו עומד על כ-7.5 מיליון צפיות. כמו כן, בוצע השיר בתוכנית "הכוכב הבא", שתוך אותו הביצוע זכה לסיקור תקשורתי.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי תמר יהלומי
קטגוריה:שירים שהופקו על ידי דודו קומה
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
עמק הפלאות

**עמק הפלאות** (באנגלית: **The valley of amazement**) הוא רומן היסטורי מאת אמי טאן שיצא לאור בשנת 2013. כמו רבות מיצירותיה, גם יצירה זו עוסקת ביחסי אם ובת, והעלילה מתרחשת בחלקה בסין של תחילת המאה ה-20. קטע מתוך הרומן פורסם בנפרד בשם "חוקים עבור בתולות" (באנגלית Rules for Virgins). הספר תורגם לעברית על ידי אמיר צוקרמן ויצא לאור בהוצאת כנרת זמורה ביתן ב־2015.

## השראה
תצלום משנות ה-20 מתוך ספר על שאנגחאי בו נראו קורטיזנות סיניות צעירות בלבוש ובכיסויי ראש מיוחדים שהיו מוכרים לטאן מתמונה ישנה של סבתה, אמה של אמה, חשפו בפניה סוד משפחתי מפתיע והובילו אותה לפצוח בפרויקט מחקר וכתיבה בן שבע שנים על חיי הקורטיזנות בשאנגחאי בשנות ה-20 – מעמד משל עצמן בתעשיית המין הסינית, שאליו ככל הנראה השתייכה גם סבתה. הקורטיזנות, המכונות גם “פרחים”, אמנם נקנו בעודן ילדות צעירות והוכשרו לתפקיד מגיל צעיר אך הן חיו ועבדו בבתים מסודרים והיו יחסית חופשיות: הן קמו מתי שרצו, אכלו מה שרצו, תפרו ועיצבו לעצמן את הבגדים, הן חוזרו ופונקו בתכשיטים וכסף. סבתה של טאן הפכה לפילגשו של איש עשיר, סבה של טאן והתאבדה בבליעת אופיום לעיני בתה דייזי בת התשע, אמה של הסופרת.

## תקציר עלילה
החלק הראשון של הספר, הוא סיפור ילדותה והתבגרותה של ויולט. כילדה היא גדלה לתוך עולם הקורטיזנות מאחר שאמה היא המאדאם האמריקאית של בית קורטיזנות ממעלה ראשונה בשאנגחאי. למרות נסיונותיה של אימה להסתיר זאת מפניה, ויולט מגלה שהיא בת תערובת ושאביה הוא סיני, גילוי שהיא מקבלת כפגיעה ועלבון. ויולט חסרת ביטחון לגבי רגשותיה של אמה כלפיה.

עם נפילת שושלת צ'ינג בשנת 1912, האם והבת מופרדות וויולט נמכרת למאדאם אחרת והופכת בעצמה לקורטיזנה מבוקשת. חברות נרקמת בין ויולט לבין קורטיזנה אחרת ובין השתיים נוצרת מערכת יחסים שנמשכת לאורך כל חייהן הקשים. ויולט יולדת בת ומאבדת את המשמורת עליה כיוון שנישואיה לא מוכרים.

החלק השני של הסיפור מסופר על ידי האם, שחזרה לארצות הברית וככל שידוע לה, הבת שלה מתה. היא נזכרת בילדותה בארצות הברית בבית הוריה, הקשוחים והאטומים-רגשית, בבריחה מהבית עם צייר סיני מתחיל, ובמאבקה להתקבל בקרב משפחתו כאם לשני ילדיהם.

ויולט בסופו של דבר מתאחדת עם אמה, וגם עם בתה פלורה.

## לקריאה נוספת
* לבעלי ידיים חזקות בלבד: “עמק הפלאות” מאת אמי טאן, ביקורת מהאתר "אנשי הספר"
* Bookpage Interviews Amy Tan 
* ריאיון עם אמי טאן על הספר  באתר הגרדיאן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 2013
קטגוריה:ספרות סינית
קטגוריה:ספרים אמריקאיים
קטגוריה:ספרות פמיניסטית
קטגוריה:דפים עם תרגומים שלא נסקרו
מקסיקאנה

"**מקסיקאנה**" הוא סינגל שהוקלט על ידי הזמרת הישראלית עדן בן זקן ביחד עם הלהקה אתניX. השיר יצא לאור ב-14 במאי 2014, על ידי חברת התקליטים הליקון מיוזיק, כסינגל שלא מתוך אלבום. במקור, היה צריך השיר להיכלל באחד מאלבומיה של אתניקX.

השיר הגיע למקום הראשון במצעד של מדיה פורסט, והשני במצעד של רדיו אמצע הדרך.

## רקע וכתיבה
השיר נכתב והולחן על ידי זאב נחמה והופק על ידי יורם פויזנר. השיר הוא שיר פופ, המשלב בתוכו גם את הסגנון הים-תיכוני. יוסי חרסונסקי סקר את השיר בחיוב והעניק לו ציון של ארבעה כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של הליקון ב-26 ביוני 2014. הקליפ מציג בני זוג שונים בתקופות חיים שונות ובסיטואציות שונות. הקונספט העיקרי של הקליפ הוא אהבה.

קליפ השיר בוים על ידי זיו שדה.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהופקו על ידי יורם פויזנר
קטגוריה:שירי אהבה בעברית
קטגוריה:סינגלים בהוצאת הליקון
יום הזיכרון הבין-לאומי לקרבנות העבדות וסחר העבדים הטרנס אטלנטי

300px|ממוזער|שמאל|דגם חתך של ספינת עבדים טיפוסית מתחילת המאה ה-18
**יום הזיכרון הבין-לאומי לקרבנות העבדות וסחר העבדים הטרנס אטלנטי** (באנגלית: **International Day of Remembrance of the Victims of Slavery and the Transatlantic Slave Trade**) הוא מועד זיכרון בינלאומי שנקבע על ידי העצרת הכללית של האו"ם וחל מדי שנה ב-25 במרץ.

יום הזיכרון נקבע לכבודם של אלו שמתו ואלו שסבלו עקב סחר העבדים הטרנס אטלנטי. על פי הערכה מדובר בכ-13 מיליון (ואולי אף 15 מיליון) אפריקאים, גברים, נשים וילדים, שנחטפו במשך תקופה של 400 שנה לשמש כעבדים באירופה ובאמריקה.

המועד נקבע בהחלטה 122/62 של העצרת הכללית, שנתקבלה ב-17 בדצמבר 2007. המועד של 25 במרץ נבחר לאחר שהאו"ם ציין את ה-25 במרץ 2007 כיום השנה המאתיים להפסקתו של סחר העבדים הטרנסאטלנטי.

יום הזיכרון צוין לראשונה ב-2008 ומדי שנה נבחר עבורו נושא מסוים.

המועד שנקבע התווסף ליום הזיכרון הבינלאומי לסחר העבדים והפסקתו. יום זיכרון זה נקבע על ידי הוועידה הכללית של ארגון אונסק"ו ב-1998. מועדו הוא ב-23 באוגוסט, מועד פרוץ מרד העבדים באי סנטו דומינגו בשנת 1791.

ביום הזיכרון בשנת 2015 נחנכה במטה האומות המאוחדות בניו יורק אנדרטה קבועה לזכר קרבנות סחר העבדים, שעוצבה על ידי האדריכל האמריקאי רודני לאון (Rodney Leon).

## קישורים חיצוניים
* 
* יום הזיכרון, באתר האו"ם
** נושאי יום הזיכרון בעבר
* החלטה 122/62 של העצרת הכללית של האו"ם

## הערות שוליים

קטגוריה:מועדי האומות המאוחדות
קטגוריה:אירועים בחודש מרץ
קטגוריה:עבדות
קטגוריה:ימי זיכרון
קטגוריה:התנועה לביטול העבדות
קטגוריה:סחר העבדים האטלנטי
I Just Called to Say I Love You

**I Just Called to Say I Love You** (בעברית: **התקשרתי רק כדי לומר שאני אוהב אותך**) היא בלדה שנכתבה, הופקה ובוצעה על ידי הזמר סטיבי וונדר. השיר נחשב למצליח ביותר של וונדר מבחינת מכירות, וזכה להצלחה רבה ברחבי העולם. הוא יצא לאור בשנת 1984.

## רקע
I Just Called to Say I Love You יצא לאור בשנת 1984 כחלק מפסקול הסרט האישה באדום, אשר נכתב על ידי וונדר. השיר זכה בפרס האוסקר לשיר המקורי הטוב ביותר, ובפרס גלובוס הזהב, ונכלל באלבום של פסקול הסרט. וונדר ביצע בהקלטת השיר את השירה והנגינה בכל הכלים.

בארצות הברית הגיע לראש מצעד הבילבורד הוט 100, מצעד שירי הרית'ם אנד בלוז ומצעד ההשמעות בתחנות הרדיו של מוזיקה עכשווית למבוגרים. בבריטניה שהה שירו של וונדר במשך שישה שבועות בראש המצעד. גם במדינות רבות בהן קנדה, גרמניה, צרפת ואוסטרליה זכה השיר במקום הראשון במצעדים. הוא היה מועמד לפרס גראמי בשלוש קטגוריות שונות בהן שיר השנה, אך לא זכה באף אחת מהן.

לאחר שהשיר יצא לאור, נתבע וונדר על ידי הכותב לויד צ'ייט, בטענה שוונדר השתמש בשיר שכתב ללא רשותו, תוך שימוש במילים ובלחן. בתביעתו טען צ'ייט שכתב את השיר שמונה שנים קודם לכן והשמיע את השיר לוונדר. התביעה הובאה בפני בית המשפט שפסק לטובת וונדר.

## קישורים חיצוניים

* מילות השיר, באתר שירונט
* I Just Called to Say I Love You, באתר Song Facts

## הערות שוליים

קטגוריה:שירי סטיבי וונדר
קטגוריה:שירים באנגלית
קטגוריה:שירים על שיחות טלפון
קטגוריה:בלדות משנות ה-1980
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת מוטאון
מריה יוזפה אמליה, נסיכת סקסוניה

**מריה יוזפה אמליה, נסיכת סקסוניה** (בגרמנית: **Marie Josepha Amalia, Prinzessin von Sachsen**; 6 בדצמבר 1803 – 18 במאי 1829), הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של פרננדו השביעי, מלך ספרד.

## ביוגרפיה
מריה יוזפה אמליה נולדה ב-6 בדצמבר 1803 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה. בהיותה תינוקת קטנה מתה אמה, ובעקבות כך שלח אותה אביה למנזר, מה שגרם לה להיות דתית אדוקה כל חייה.

ב-20 באוקטובר 1819 התחתנה מריה יוזפה אמליה במדריד עם פרננדו השביעי, מלך ספרד, שכבר היה נשוי פעמיים, אולם עוד לא היו לו ילדים, וקיווה שנסיכה סקסונית, אשר משפחתה הייתה ידועה בפוריותה תלד לו יורש. בשל אדיקותה הדתית היא סירבה לקיים יחסי מין עם בעלה, והאפיפיור פיוס השביעי שלח לה מכתב מיוחד, על מנת לשכנעה שזה לא נוגד את הדת הקתולית. ב-18 במאי 1829 מתה מריה יוזפה אמליה בארנחואס כתוצאה מקדחת ללא ילדים, ולאחר מותה התחתן פרננדו עם מריה כריסטינה, נסיכת נאפולי וסיציליה, ממנה נולדו לו שתי בנות.

## אילן יוחסין

## קישורים חיצוניים

* 

קטגוריה:בית וטין
קטגוריה:גרמניות שנולדו ב-1803
קטגוריה:גרמנים שנולדו ב-1803
קטגוריה:נפטרות ב-1829
טורנסנטיאקאב

**טורנסנטיאקאב** (בהונגרית: **Tornaszentjakab**) הוא כפר קטן במחוז בורשוד-אבאוי-זמפלן שבצפון מזרח הונגריה.

בטורנסנטיאקאב חיו מעט יהודים.

## קישורים חיצוניים

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
CCTV-2

**CCTV-2** (עד 24 באוגוסט 2014 נקרא "כלכלה") הוא ערוץ טלוויזיה ציבורי סיני, המופעל על ידי הטלוויזיה המרכזית של סין. הערוץ מתמקד בכלכלה ועסקים, ובשירותים לאזרח.

## היסטוריה
CCTV-2 הושק ב-1973. באותה עת, היה זה הערוץ הראשון בסין ששידר בצבע, ושימש בעיקר למטרות חינוכיות. 

ב-1983 הפך הערוץ לערוץ כלכלי, המשדר תוכניות ספורט, חקלאות, ושידורים חוזרים של תוכניות מיתר הערוצים הציבוריים של סין. כמו כן, הערוץ שידר תוכניות רכש ממדינות אחרות; בשנת 1996 הציגו בערוץ סיסמה "מודאגים באשר לכלכלה, למען עתיד טוב יותר".

בשנת 2003 שונה שם הערוץ, והוא הפסיק לשדר תוכניות ספורט, למעט את המשחקים האולימפיים. יתר התוכניות לא הושפעו מהשינוי שנערך. 

## תכנים מרכזיים
תוכניות המשודרות בערוץ עוסקות בעיקר בנושאים הבאים:

* פיננסים
* חיסכון באנרגיה
* הבורסה

## קישורים חיצוניים
* 

קטגוריה:ערוצי טלוויזיה סיניים
חרקים גורמי עפצים

**חרקים גורמי עפצים** הם קבוצת חרקים הכוללת כמה מינים שונים של צרעות, הן מהסוג *Baryscapus* והן מהסוג *Ophelimus*. חרקים גורמי עפצים אינם עוקצים בני אדם, בניגוד למינים כגון צרעה מזרחית וצרעה גרמנית. כפי ששמם מורה, הם אחראיים ליצירת עפצים בעצים שונים, בכך שמטילים את ביציהן לתוך העלה, מה שגורם לגדילת עפצים. בכך הצמח משמש כפודנקאי לזחל החרק. כל עוד לא מדובר בכמות גדולה לא נגרם לעץ נזק ממשי.

## מינים

### צרעת עפצי החטטים (Ophelimus maskelli)

מין פולש בישראל, שהידע עליו מועט והוא עדיין נחקר. הוא מתרבה בעצי אקליפטוס.

הצרעה בצבע שחור, וגודלה מילימטר אחד. מופיעה בכמויות גדולות על עלים של חלק ממיני האקליפטוס בעיקר אקליפטוס המקור. היא מטילה את ביציה לתוך העלה וגורמת ליצירת עפצים, ואף מייבשת את העלים, מה שמוביל בסופו של דבר לנשירתם. היא תוקפת בעיקר עלים צעירים. עץ שניזוק בעבר יהיה בעדיפות להתקפה מחודשת.

צרעת עפצי החטטים חדרה לישראל כשיובאה ב-2001 מאוסטרליה והתפשטה בתוך שנים ספורות מרמת הגולן ועד הנגב. זן זה מתרבה במהירות גבוהה (כשלושה דורות בשנה). היא מעמידה את עצי האקליפטוס, להם ערך כלכלי רב (לתעשיית העץ ולמרעה דבורים), בסכנת הכחדה באזורים הנגועים. לא נמצא עדיין פתרון ראוי. הפתרון המומלץ הוא ככל הנראה יבוא אויבי הצרעה הטבעיים, שאומנם לא ישמידו את הצרעה לעולם אך יגבילו את גודל אוכלוסייתה.

קיימים מינים רבים של חרקים גורמי עפצים בישראל, בהם **צרעת עפצי היבלות** שגם היא משתמשת באקליפטוס כפונדקאי, אך אוכלוסייתה אינה גדולה כמו של הראשונה.

## קישורים חיצוניים

* 
* [דף מידע של](http://www.sviva.gov.il/subjectsenv/pestcontrol/pests/wasps/documents/tzraet_afatzim_1.pdf?&~nfopt(fileDistorted=2985273640055097)) המשרד להגנת הסביבה
* 
*  - מתוך nrg

קטגוריה:צרעות
ויסלו

**ויסלו** (בהונגרית: **Viszló**) הוא כפר זעיר במחוז בורשוד-אבאוי-זמפלן שבצפון מזרח הונגריה. 

בוויסלו חיו מעט יהודים ובמקום היה בית קברות יהודי.

## קישורים חיצוניים

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מריה אנטוניה מנאפולי וסיציליה

**מריה אנטוניה מנאפולי וסיציליה** (; 14 בדצמבר 1784 – 21 במאי 1806) הייתה אשתו של פרננדו השביעי, מלך ספרד.

## ביוגרפיה
מריה אנטוניה נולדה ב-14 בדצמבר 1784 בנאפולי, לפרננדו הראשון, מלך שתי הסיציליות ולמריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה, וקיבלה את שמה על שם דודתה מארי אנטואנט, מלכת צרפת. עם פרוץ המהפכה הצרפתית לא התנגד לכך אביה, אולם לאחר הריגתם של דודיה לואי השישה עשר, מלך צרפת ומארי אנטואנט, מלכת צרפת, חבר אביה לקואליציה האנטי-צרפתית הראשונה, ובשנת 1798 נאלצה משפחתה לברוח לסיציליה. ב-6 באוקטובר 1802 התחתנה מריה אנטוניה עם פרננדו, נסיך אסטוריאס, אולם שני ההריונות שלה הסתיימו בהפלה.

מאחר שמריה אנטוניה הייתה מאוד אנטי-צרפתית, ואילו ספרד הייתה באותה העת בברית עם הקיסרות הצרפתית הראשונה, צצו שמועות שהיא ניסתה להרעיל את חמותה מריה לואיסה מפארמה ואת מנואל גודוי, ראש ממשלת ספרד, אולם כנראה לא היה ממש בשמועות הללו.

ב-21 במאי 1806 מתה מריה אנטוניה משחפת בארנחואס, ולאחר מותה התחתן בעלה פרננדו עוד 3 פעמים.

## אילן יוחסין

## קישורים חיצוניים

* 

קטגוריה:בית בורבון
קטגוריה:נפטרות משחפת
קטגוריה:ילידות 1784
קטגוריה:נפטרות ב-1806
מריה איזבל, נסיכת פורטוגל

**מריה איזבל, נסיכת פורטוגל** (בפורטוגזית: **Maria Isabel de Bragança, Rainha de Espanha**; 19 במאי 1797 - 26 בדצמבר 1818) הייתה בתו של ז'ואאו השישי, מלך פורטוגל ואשתו של פרננדו השביעי, מלך ספרד.

## ביוגרפיה
מריה איזבל נולדה ב-19 במאי 1797 בקואלוז', לז'ואאו השישי, מלך פורטוגל ולקרלוטה ז'ואקינה מספרד, בתם של קרלוס הרביעי, מלך ספרד ומריה לואיסה מפארמה.

עם כיבוש פורטוגל על ידי צבאות נפוליאון בשנת 1807 בעקבות סירובה להשתתף באמברגו על בריטניה, נמלטה המשפחה המלכותית וכל הממשלה הפורטוגלית למושבה ברזיל, שם התיישבו בריו דה ז'ניירו.

ב-29 בספטמבר 1816 התחתנה מריה איזבל עם דודה פרננדו השביעי, מלך ספרד, לאחר שאשתו הראשונה, מריה אנטוניה, נסיכת נאפולי וסיציליה, מתה ללא ילדים 10 שנים קודם לכן. מריה איזבל נכנסה עד מהרה להיריון, אבל הלידה הייתה קשה. התינוק היה במצג עכוז, והרופאים גילו עד מהרה שהילד מת. מריה איזבל הפסיקה לנשום זמן קצר לאחר מכן, והרופאים חשבו שהיא מתה, ובשל כך התחילו לחתוך אותה כדי לחלץ את העובר המת. לפתע היא צעקה מכאב והתמוטטה על המיטה שלה, תוך שהיא מדממת בכבדות, וב-26 בדצמבר 1818 היא מתה בארנחואס.

## אילן יוחסין

## קישורים חיצוניים

* 

קטגוריה:ילידות 1797
קטגוריה:נסיכות
קטגוריה:נשות אצולה פורטוגזיות
קטגוריה:נשות אצולה במאה ה-18
קטגוריה:נפטרות ב-1818
ננסי קולן

**ננסי אנה פרנסינה קוֹלֶן** (בהולנדית: **Nancy Anna Francina Coolen**; נולדה ב-10 בספטמבר 1973) היא מנחת טלוויזיה וזמרת הולנדית.

## ביוגרפיה
קולן נולדה באסטן שבדרום הולנד, בגיל חמש עשרה היא התגלתה במועדון לילה על ידי מפיק, לאחר מכן הוא ייסד את להקת "Twenty 4 Seven", בה שימשה כסולנית. הלהקה הוציאה מספר סינגלים שזכו להצלחה ברחבי אירופה, ב-1996 החליטה לעזוב את הלהקה עבור קריירת סולו.

קולן הוציאה שני שירים שהפכו ללהיטים בהולנד, ובאותו זמן גם החלה לעבוד כמנחה בטלוויזיה. בין היתר הגישה תוכנית בערוץ המוזיקה ההולנדי "TMF Nederland", לאחר מכן גם הגישה את תוכנית חידון האהבה "Liefde is..." ב-RTL 5.

ב-1999 החלה להנחות את השעשועון "Rappatongo", אשר לאחר 200 פרקים ירד מהמסך.

מ-2000 ועד 2005 הנחתה את השעשועון "Lingo", ואחרי כן עברה לעבוד בערוץ SBS 6.

ב-2004 הנחתה את "Nationaal Songfestival", פסטיבל המוזיקה הלאומי של הולנד שהזוכה בו נשלח לייצג את הולנד באירוויזיון. באירוויזיון 2005 הייתה דוברת הניקוד של הולנד.

בנוסף הגישה קולן גם מספר תוכניות מציאות וביניהם "רוקדים על הקרח".

## קישורים חיצוניים

* 

*ננסי קולן באתר listal

## הערות שוליים

קטגוריה:זמרות הולנדיות
קטגוריה:מנחות טלוויזיה הולנדיות
קטגוריה:הולנדיות שנולדו ב-1973
קטגוריה:הולנדים שנולדו ב-1973
תאמין לי (שיר)

"**תאמין לי**" הוא סינגל שהוקלט על ידי הזמרת הישראלית עדן בן זקן. השיר יצא לאור ב-12 במרץ 2016, כסינגל המוביל מתוך אלבום האולפן השני שלה תאמין לי (2016), בהוצאת חברת התקליטים NMC יונייטד אנטרטיינמנט. השיר הוא שיר הנושא של האלבום.

השיר הגיע למקום השני במדיה פורסט TV, והשלישי במצעד של מדיה פורסט.

## רקע וכתיבה
השיר נכתב והולחן על ידי דולב רם ופן חזות והופק על ידי יעקב למאי. השיר הוא מעין בלדה ים-תיכונית בו שרה בן זקן לבן אדם קרוב ואהוב עבורה. יוסי חרסונסקי הפנה כלפי השיר ביקורת מעורבת כאשר העניק לו שניים וחצי כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שצולם עבור השיר הועלה לערוץ היוטיוב של עדן בן זקן ב-12 במרץ 2016. הקליפ בוים על ידי נדב אליהו וצולם בוילה הממוקמת בחבצלת השרון. בתחילת הקליפ, ניתן לראות את בן זקן ואת בן זוגה (גולם על ידי הכדורגלן נבו מזרחי) מחזיקים את הידיים האחד של השני.

בהמשך, השניים מבלים בבריכת הוילה, תוך שהם מתיזים מים אחד על השני. באמצע הקליפ ניתן לראות כי בין השניים נוצר מעין ריחוק וזאת, תוך שבן זקן ממשיכה לשיר את השיר. לבסוף, השניים מתאחדים מחדש, והקליפ מסתיים בצילומם של השניים כשהם על מיטה יחד.

נכון למרץ 2019, מונה הצפיות של הקליפ עומד על כ-15 מיליון צפיות, מה שהופך אותו לאחד מן הסרטונים הישראלים הנצפים ביותר ביוטיוב. קליפ השיר צבר 200 אלף צפיות ביומיים בלבד.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי יעקב למאי
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
היום הבין-לאומי לאנדרטאות ואתרים

**היום הבין-לאומי לאנדרטאות ואתרים** הידוע גם בשם **יום המורשת הבינלאומי** (באנגלית: **International Day for Monuments and Sites** או **World Heritage Day**) הוא מועד בינלאומי המצוין בכל שנה ברחבי העולם ב-18 באפריל.

## היסטוריה
היום הבינלאומי לאנדרטאות ואתרים הוצע לראשונה על ידי הוועדה הבינלאומית למונומנטים ולאתרים ב-18 באפריל 1982, ואושר על ידי האספה הכללית של אונסק"ו בשנת 1983.

## מטרה
מטרת היום היא לעורר מודעות על המגוון של המורשת התרבותית, להבהיר את הפגיעות של האנדרטאות והאתרים התרבותיים ולהגביר את המאמצים למניעת הריסתם ולשימור הקיים.

## פעילות
הפעילות בו כוללת בדרך כלל ביקורים במונומנטים היסטוריים ובאתרי מורשת, קיום כנסים ופורומים ופרסומים עיתונאיים שונים.

בכל שנה הוועדה בוחרת נושא מסוים שסביבו סובב היום. ב-2017, לדוגמה, הנושא היה "תיירות של קיימא".

## קישורים חיצוניים
* 

## הערות שוליים

אנדרטאות
קטגוריה:מועדי האומות המאוחדות
קטגוריה:אירועים בחודש אפריל
קטגוריה:אנדרטאות
מוסצ'ופס

**מוסצ'ופס** (שם מדעי: *Moschops*; מיוונית: "פני עגל") הוא סוג של סינאפסיד בן קבוצת הדינוצפאליה, אשר חי בתקופת הפרם לפני 265-260 מיליון שנה  וכמו קרוביו לקבוצה הוא נכחד בהכחדת הפרם הגדולה. בסוג זה היו 4 מינים שהראשון שבהם התגלה, *Moschops capensis* תואר ב-1911 בידי החוקר רוברט ברום. המאובנים נמצאו בדרום אפריקה בחבל הקארו. מאובניו נמצאים כיום במוזיאון האמריקאי לתולדות הטבע.

## מאפיינים
המוסצ'ופס היה זוחל קדום מוזר למראה, עם גולגולת גבוהה דמוית "קסדה" ולסתות נמוכות בעלות שיניים קטנות. היה לו צוואר וחזה רחבים וחסונים ורגליים קצרות. באורכו הגיע עד 2.7 מטר והיה יצור איטי שניזון מצמחייה כמו ציקסים ושרכים. יצור זה היה קרובו של הטאפינוצפלוס, הגדול שבדינוצפאלים. 

הוא היה קרוב רחוק לאבות היונקים ובדומה להם הרגליים והמפרקים שלו מוקמו מתחת לגוף, מה שעזר לו להלך במהירות יחסית. כנראה שהוא חי כמו היפופוטם מודרני ובילה את מרבית זמנו במים. הקסדות של גולגולתו העבה שימשה להתנגחות אפשרית בין זכרים.

## בתרבות
יצור זה הופיע במשחק Jurassic World: Alive.

## קישורים חיצוניים

* 

קטגוריה:דינוצפאליה
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1911
יום הצבע הבין-לאומי

**יום הצבע הבין-לאומי** (באנגלית: **International Colour Day**) הוא מועד בינלאומי המצוין מדי שנה ב-21 במרץ.

## היסטוריה
יום הצבע הבינלאומי הוצע בפעם הראשונה על ידי מריה ז'ואאו דוראו, נשיאת איגוד הצבע הפורטוגלי, בשנת 2008. ההצעה הוצעה לאיגוד הצבע הבינלאומי ואושרה בשנת 2009 על ידי ועדה מיוחדת של האיגוד שכללה בתוכה נציגים מיותר מ-30 מדינות.

## מטרה
יום הצבע הבינלאומי הוחלט משום שהצבע הוא מרכיב עיקרי בחוש הראייה, שהיא דרך תקשורת משפיעה מאוד בחיי האדם ואחד הערוצים העיקריים המכוונים את תפיסת המציאות שלו.

## התאריך
21 במרץ נבחר לאחר הצעת הנציג האוסטרי בוועדה, משום שהוא היום שבו הלילה והיום שווים, מה שגורם לחלוקה שווה של אור וצל, שהם שני הצבעים עליהם מתבססות התרבויות.

## סמליל
בתחרות ליצירת הסמליל ליום הצבע הבינלאומי ניצחה המעצבת הוסנה יאו מהונג קונג. היא עיצבה סמל שלדבריה מכיל שני עיגולים היוצרים עין שחציה יום וחצי לילה.

## פעילות
הפעילות ביום זה כוללת תערוכות אמנות, עיצוב, אופנה, קישוטים ואדריכלות, תחרויות, סדנאות ופורומים שונים הקשורים לצבעים.

## קישורים חיצוניים

* הצעת ייסוד יום הצבע הבינלאומי
*האתר הרשמי של איגוד הצבע הבינלאומי
* יום הצבע הבינלאומי באוסטרליה
* יום הצבע הבינלאומי בברזיל
* יום הצבע הבינלאומי בצ'ילה
*יום הצבע הבינלאומי בתאילנד
* יום הצבע הבינלאומי בהולנד
* יום הצבע הבינלאומי בפקיסטן
* יום הצבע הבינלאומי בארצות הברית
* אודות יום הצבע הבינלאומי 
* תחרות בחירת הסמליל
* יום הפעילות הבינלאומי של שנת 2014

קטגוריה:ימי מודעות
קטגוריה:צבעים
קטגוריה:אירועים בחודש מרץ
נושמת

"**נושמת**" הוא אלבום האולפן הרביעי של הזמרת הישראלית מאיה בוסקילה. האלבום יצא לאור ב-6 בספטמבר 2016.
האלבום כולל 10 סינגלים אותם הוציאה בוסקילה מאז צאת אלבומה השלישי שוברת שתיקה (2008), שיר נושא האלבום ועוד גרסת כיסוי לשיר "בין האצבעות" של רותי נבון.

## סינגלים
* "מה שהיה היה" - היה לסינגל הראשון מהאלבום במרץ 2011 והופק על ידי אבי גואטה, הסינגל זכה להצלחה רבה כאשר הגיע בשיאו למקום 3 במצעד של רשת ג' ונשאר במצעד 9 שבועות.
* "מצפן" - היה לסינגל השני ויצא באוגוסט 2013 נכתב על ידי רמי קלינשטיין והופק גם הוא על ידי אבי גואטה, הוא זכה להצלחה במצעדים כאשר הגיע בשיאו למקום ה-13 ברשת ג', בוסקילה אף ציינה כי מילות השיר מתייחסות לבנה אשר נולד 9 חודשים לפני צאת השיר.
* "לעבור את היום" - שוחרר בנובמבר אותה שנה אך לא זכה להצלחה רבה כאשר נכנס למצעד של רשת ג במקום 17 ויצא אחרי שבוע.
* "תקשיבי לי" - היה לסינגל הרביעי אשר יצא בפברואר 2015 וזכה להצלחה מעוטה כאשר הגיע בשיאו למקום 19 במצעד ונשאר שם שבוע אחד בלבד, השיר יצא עם קליפ בו מתוארת בוסקילה מגיע לבניין מגוריו של בן זוגה לשעבר כאשר הוא במיטה בחדר השינה עם בת זוגו הנוכחית, בהמשך בוסקילה נכנסת לחדר ומסבירה לבת זוגו דברים על אהובה במילות השיר לסיום היא מנשקת אותה ו"יוצאת" מהזוגיות איתו וישר בורחת מהדירה.
* "מגדל" - הסינגל החמישי יצא במאי אותה שנה גם הוא זכה לקליפ המציג את הרצון לשוויון בין המינים ברוב הקליפ מראים את בוסקילה על רקע לבן שרה כאשר רואים רק את פניה עם עוד 4 נשים נוספות השרות כל אחת בתור ובין לבין ישנן סצנות מושחרות בהן בוסקילה עם בחור. הקליפ הפך לוויראלי ברשתות החברתיות. למראות הכישלון היחסי של הסינגלים הקודמים השיר שהה שבועות רבים במצעד של רשת ג' ואף חדר לעשירייה (בשיאו הגיע מקום 9).
* "זיכרון ישן" - היה לסניגל השישי שיצא ביולי באותה שנה שהביא עמו הצלחה נעה כאשר גם הוא הגיע למקום 13 במצעד ונשאר שם לשלושה שבועות.
* "השתגעתי"- הסינגל השביעי יצא לקראת סוף אוקטובר אותה שנה בקליפ מתוארת בוסקילה מדברת עם בחור כאשר בין לבין תוך כדי שרואים אותה עולים קטעים מקליפים והופעות קודמים שלה הסינגל היה להצלחה במצעדים כאשר הגיע בשיאו למקום השמיני במצעד של רשת ג', מקום רביעי במצעד רדיו אמצע הדרך ולמקום השני במצעד השבועי של המדיה פורסט.
* "באמצע יום" - הסינגל השמיני יצא בפברואר 2016 זכה להיכנס למקום 18 בלבד ונשאר שם שבוע אחד, הסינגל לא יצא עם קליפ.
* "נושמת" - שיר הנושא של האלבום יצא כסינגל לקידום האלבום ויצא ב-5 בספטמבר 2016 (יום לפני צאת האלבום) השיר לווה בקליפ אך הסינגל לא נכנס לאף מצעד. הוא דורג במקום הרביעי במצעד של רדיו לב המדינה.
*"ערב של קיץ" - לא יצא כסינגל ונכלל באלבום והוקלט ביום הזיכרון לחללי מערכות ישראל לזכר רב-סרן שנפל ניר לקריף.
*"בין האצבעות" הוא גרסת כיסוי של הזמרת רותי נבון וגם הוא נכלל באלבום.

### וידאו קליפים
*"תקשיבי לי" (בימוי: אלעד זכאי)
*"מגדל" (בימוי: פילמה הפקות)
*"השתגעתי" (בימוי: סופי נאבחוב)

## רשימת רצועות

## קישורים חיצוניים

* 

## הערות שוליים

קטגוריה:אלבומי מאיה בוסקילה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הפי"ל